**3/2014. (VII. 24.) IM rendelet a helyi önkormányzati képviselők és a polgármesterek választása, valamint a nemzetiségi önkormányzati képviselők választása költségeinek normatíváiról, tételeiről, elszámolási és belső ellenőrzési rendjéről**

**Az igazságügyi miniszter**

**3/2014. (VII. 24.) IM rendelete**

**a helyi önkormányzati képviselők és a polgármesterek választása, valamint a nemzetiségi önkormányzati képviselők választása költségeinek normatíváiról, tételeiről, elszámolási és belső ellenőrzési rendjéről**

A választási eljárásról szóló 2013. évi XXXVI. törvény 346. § a), e) és f) pontjában kapott felhatalmazás alapján, a Kormány tagjainak feladat- és hatásköréről szóló 152/2014. (VI. 6.) Korm. rendelet 79. § 2. pontjában meghatározott feladatkörömben eljárva a következőket rendelem el:

**1. §**

(1)        A Nemzeti Választási Iroda (a továbbiakban: NVI) elkészíti a választás pénzügyi feladat- és költségtervét.

(2)        A helyi választási iroda (a továbbiakban: HVI) és a területi választási iroda (a továbbiakban: TVI) vezetője, továbbá a választások lebonyolításában részt vevő egyéb szerv (a továbbiakban: egyéb szerv) vezetője választási feladatai tekintetében

*a)*       felelős a választás pénzügyi tervezéséért, lebonyolításáért, elszámolásáért,

*b)*       felelős a pénzeszközök célhoz kötött felhasználásáért és ellenőrzéséért,

*c)*        gyakorolja a választás pénzeszközei feletti kötelezettségvállalási és utalványozási jogot, valamint – szervezeti és működési szabályzatának megfelelően – felhatalmazást ad az ellenjegyzési jog gyakorlására és

*d)*       gondoskodik a választás céljára szolgáló pénzeszközök elkülönített számviteli kezeléséről.

2. §

(1)        A választási feladatok előkészítésének és lebonyolításának pénzügyi fedezetéül az 1. és 2. mellékletben meghatározott tétel, normatíva, a nem normatív kiadások tekintetében az NVI elnökének az egyéb szerv vezetőjével kötött megállapodása alapján megállapított költségvetési fedezet szolgál.

(2)        A pénzügyi fedezet számításánál

*a)*       a választópolgárok számára vonatkozó adatokat

*aa)*                a helyi önkormányzati képviselők és a polgármesterek választása esetén a központi névjegyzék szavazás napját megelőző ötvennyolcadik napi,

*ab)*                a nemzetiségi önkormányzati képviselők választása esetén a központi névjegyzék szavazás napját megelőző tizenhatodik napi,

*b)*       a bejelentett lakóhellyel, ennek hiányában tartózkodási hellyel rendelkező polgárok számára (a továbbiakban: lakosságszám) vonatkozó adatokat a polgárok személyi és lakcím adatait tartalmazó nyilvántartás adatai alapul vételével, a választás évének január 1-jei

állapota szerint kell figyelembe venni.

**3. §**

Az NVI elnöke a választás lebonyolítására rendelkezésre álló összegből megállapodás alapján biztosítja az egyéb szerv részére a feladatai végrehajtásának pénzügyi fedezetét.

**4. §**

(1)        Az NVI a választások pénzügyi fedezetének a HVI-t és a TVI-t megillető részét a TVI részére az illetékes fővárosi, megyei önkormányzat hivatalának fizetési számlájára folyósítja.

(2)        A TVI a választások pénzügyi fedezetének a HVI-t megillető részét a települési önkormányzat polgármesteri hivatala (közös önkormányzati hivatal esetén a közös önkormányzati hivatal) fizetési számlájára folyósítja, ettől eltérő fizetési számlára történő utalásra az NVI elnöke írásbeli engedélyével van lehetőség.

(3)        A választás kiadásainak fedezetére rendelkezésre álló, normatívák szerinti összeget az NVI a választási feladatoknak megfelelő ütemezésben előlegként folyósítja a TVI részére.

(4)        A nemzetiségi önkormányzati képviselők választása kiadásainak fedezetére rendelkezésre álló normatívák szerinti összeg azon választási irodák részére kerül folyósításra, ahol a szavazás napját megelőző tizenhatodik napi adatok alapján a választás ténylegesen megtartásra kerülhet.

(5)        A TVI a választások pénzügyi fedezetének a (3) és (4) bekezdés szerint a HVI-t megillető részét a beérkezéstől számított nyolc munkanapon belül továbbutalja.

(6)        A választás alábbi személyi juttatásainak kifizetésére csak a pénzügyi elszámolás elfogadását követően kerülhet sor a következők szerint:

*a)*       a HVI vezetők személyi juttatásainak kifizetéséről a TVI vezetője a HVI pénzügyi elszámolásának elfogadásával dönt, és haladéktalanul intézkedik a kifizetésről,

*b)*       a TVI vezetők személyi juttatásainak kifizetéséről az NVI elnöke dönt,

*c)*        a TVI vezető helyettese és a TVI tagjai személyi juttatásainak kifizetéséről a TVI vezetője az NVI elnöke b) pontban foglalt döntését követően rendelkezhet, azonban a díjak összege személyenként nem haladhatja meg az 1. mellékletben a TVI vezetője részére megállapított normatíva összegét.

**5. §**

(1)        A feladat végrehajtásához biztosított normatív pénzeszközöket (személyi juttatások, munkaadókat terhelő járulékok és szociális hozzájárulási adó, dologi kiadások) az államháztartásról szóló törvényben és az államháztartásról szóló törvény végrehajtásáról szóló kormányrendeletben meghatározottak figyelembevételével kell felhasználni, azonban személyi kiadásra az e rendelet szerinti normatívákat – a feladatellátással arányos mértékben – biztosítani kell.

(2)        Többlettámogatást különösen

*a)*       a ténylegesen megtartott nemzetiségi önkormányzati képviselői választások,

*b)*       a szavazatszámláló bizottságba (a továbbiakban: SZSZB) bevont póttagok,

*c)*        nem állami vagy nem önkormányzati tulajdonú szavazóhelyiségek bérlete,

*d)*       a választási eljárásról szóló 2013. évi XXXVI. törvény (a továbbiakban: Ve.) 15. § (1) bekezdése szerinti kiadások,

*e)*        az NVI elnöke által elrendelt, valamint a választási iroda által a Ve. 66. § (4a) bekezdése alapján ellátott többletfeladatok

miatt lehet igényelni.

(3)        Feladatelmaradás esetén, vagy ha a feladatot a Ve. 66. § (4a) bekezdése alapján másik választási iroda látja el, az erre a feladatra biztosított, a normatívák szerint számolt összeget, illetve – ha a feladatelmaradás ismertté válása előtt indokolt kifizetés vagy kötelezettségvállalás történt – annak maradványát vissza kell utalni.

(4)        Többletköltségként, illetve feladatelmaradásként kell elszámolni a téves adatszolgáltatásból származó különbözeteket.

(5)        A HVI, illetve a TVI többletkiadásainak és a (3) bekezdés szerinti indokolt kifizetéseinek, illetve kötelezettségvállalásainak az elszámolásban való érvényesítését a TVI vezetője kezdeményezi az NVI elnökénél. A kérelem elfogadásáról az NVI elnöke a kezdeményezés átvételétől számított 5 munkanapon belül dönt. Ha a kérelem elbírálására a határidőn belül nem kerül sor, a határidő leteltét követő napon az egyetértést megadottnak kell tekinteni.

**6. §**

(1)        A választás céljára biztosított pénzeszközöket választásonként elkülönítetten kell kezelni.

(2)        A költségvetési szerv a pénzeszközök felhasználásáról kiadásnemenként – ezen belül a többletköltségekről és a feladatelmaradásról bruttó módon feladatonként (jogcímenként) – számol el, és a tényleges pénzforgalomról (bevétel, kiadás) a hatályos jogszabályok szerint a választási feladatokkal kapcsolatos részletező nyilvántartást vezet. A részletező nyilvántartásban meg kell jeleníteni mind a kapott támogatást, mind a saját forrás terhére teljesített kiadásokat.

(3)        A választási iroda a támogatásokról a részletező nyilvántartással összhangban az NVI elnöke részére elszámol (feladattípusú elszámolás), melynek alapja a tényleges kifizetések összege. Az elszámolás időpontjáig nem teljesült kiadásokról a kötelezettségvállalások alapján, szükség esetén időarányos költségmegosztással, költségbecsléssel kell elszámolni.

(4)        A feladattípusú elszámolás elkészítéséhez a pénzügyi elszámolást segítő informatikai alkalmazást az NVI elnöke utasítása szerint kell igénybe venni.

(5)        Az egyéb szerv a nem normatív támogatásokról tételes elszámolást készít. Az elszámolást az alapbizonylatok másolatával kell alátámasztani.

**7. §**

(1)        A HVI vezetője feladattípusú elszámolást készít a TVI vezetője részére a szavazás napját követő tizenöt napon belül.

(2)        A TVI vezetője az NVI elnöke részére a szavazás napját követő ötven napon belül

*a)*       elszámolást készít a TVI részére biztosított pénzügyi fedezetről,

*b)*       összesítő elszámolást készít a HVI vezetők és a saját elszámolása alapján.

(3)        Az egyéb szerv vezetője elszámolást készít az NVI elnöke részére a szavazás napját követő ötven napon belül.

(4)        Az NVI az (1)-(3) bekezdésben foglalt elszámolások alapján, a szavazás napját követő kilencven napon belül összesítő elszámolást készít.

**8. §**

(1)        A HVI és a TVI vezetője a választási iroda részére megállapított támogatás felhasználásának ellenőrzésére a választási iroda tagjainak ad megbízást.

(2)        A HVI tekintetében az elszámolások megalapozottságát a TVI ellenőrzi a szavazás napját követő negyvenöt napon belül.

(3)        A TVI, továbbá az egyéb szerv tekintetében az elszámolások megalapozottságát az NVI ellenőrzi.

(4)        A többletköltség igények indokoltságát tételesen meg kell vizsgálni.

(5)        A támogatás felhasználásának és az elszámolások megalapozottságának az ellenőrzése során a költségvetési támogatás ellenőrzésére vonatkozó szabályokat kell alkalmazni.

**9. §**

(1)        A HVI elszámolásának elfogadásáról a TVI vezetője dönt.

(2)        A TVI elszámolásának elfogadásáról az NVI elnöke dönt.

(3)        A többletköltségek fedezetét az NVI az elszámolás elfogadását követő nyolc munkanapon belül biztosítja a TVI és az egyéb szerv részére. A többletköltségek fedezetének a HVI-t megillető részét a TVI vezetője annak beérkezésétől számított nyolc munkanapon belül folyósítja a HVI részére.

(4)        Az elszámolást készítő szerv vezetője az elszámolásának elfogadását követő nyolc munkanapon belül köteles eleget tenni a visszafizetési kötelezettségének.

**10. §**

Ez a rendelet a kihirdetését követő napon lép hatályba.

*1. melléklet a 3/2014. (VII. 24.) IM rendelethez*

**Tételek és normatívák a helyi önkormányzati képviselők és a polgármesterek választásán**

|  |  |  |  |  |
| --- | --- | --- | --- | --- |
| Jogcím | | Normatíva | | |
| Kód | Név | Egység | | Ft/egység |
| HELYI TELEPÜLÉSI KIADÁSOK | |  | |  |
| 1 DOLOGI KIADÁSOK | |  | |  |
| 101 | Kiadások a szavazás napját megelőzően |  | |  |
| 10101 | Hirdetmény és tájékoztató nyomtatvány költségei szavazókörönként.  Hirdetmény plakát közzététele, lakossági tájékoztatók, hirdetmények (szavazókörök helye, címe, szavazás napja) nyomtatása, sokszorosítása, kiragasztása. | 1 | | 3 000 |
| 10102 | Választói névjegyzékkel kapcsolatos HVI feladatok elvégzése.  Névjegyzék, mozgóurnát kérők jegyzéke elkészítése dologi kiadásai, választópolgáronként számolva, de legalább 500 Ft. | 1 | | 1,50 |
| 10103 | Választással összefüggő egyéb dologi kiadások szavazókörönként.  Helyben készülő nyomtatványok előállítása, papír költsége: eskütételi jegyzőkönyvek, szavazóköri jegyzőkönyvek, napközbeni jelentések nyomtatványai, választási bizottságok tagjainak megbízó levelei, szavazóurnák, átadás-átvételi jegyzőkönyvek, visszautasítottak jegyzéke. Az SZSZB eskütételének szervezése. Szavazóköri jegyzőkönyvek biztosítása megbízott SZSZB tagok részére. | 1 | | 12 000 |
| 102 | Kiadások a szavazás napján. |  | |  |
| 10201 | A szavazóhelyiség kialakításával, működtetésével kapcsolatos költségek, szavazókörönként.  Szavazókör telefon, fax kapcsán felmerülő költségei. | 1 | | 4 000 |
| 10202 | A HVI-k kiadásai az önálló településeken és a közös önkormányzati hivatali székhelyeken.  A hivatal szavazásnapi működésével összefüggő telefon, fax, gépkocsi használat kiadásai. | 1 | | 30 000 |
| 10203 | Közös hivatalok csatolt települései utáni pótelőirányzat kapcsolódó településenként.  A hivatal és a csatolt települések szavazásnapi kapcsolattartással összefüggő telefon, fax, villamos energia, gépkocsi használat, takarítás, portaszolgálat kiadásai. | 1 | | 6 000 |
| 2. SZEMÉLYI JUTTATÁSOK | |  | |  |
| 201 | Az SZSZB tagjainak tiszteletdíja. |  | |  |
| 20101 | Az SZSZB-k – egy szavazókörrel rendelkező településen a helyi választási bizottság (a továbbiakban: HVB) – 3 választott tagjának díja szavazókörökben.  A szavazás napján 5 órától 24 óráig a szavazás lebonyolításával és a szavazatszámlálással kapcsolatos feladatok ellátása, hétvégi munkavégzés. | 3 | | 20 000 |
| 20102 | Egy szavazókörrel rendelkező település esetén a HVB negyedik és ötödik tagjának díja.  A szavazás napján 5 órától 24 óráig a szavazás lebonyolításával és a szavazatszámlálással kapcsolatos feladatok ellátása, hétvégi munkavégzés. | 2 | | 20 000 |
| 202 | Az SZSZB mellett működő jegyzőkönyvvezető díja. |  |  |  |
| 20201 | Az SZSZB mellett működő jegyzőkönyvvezető díja.  A szavazás napján 5 órától 24 óráig az SZSZB mellett elvégzendő adminisztratív feladatok. | 1 | | 20 000 |
| 203 | A HVI tagjának személyi normatívája.  A HVI alábbi számú tagjai tekintetében vehető figyelembe (a település lakosságszámához, összevont hivatal esetén az összlakosságszámához viszonyítva) a normatíva: |  | |  |
| 20301 | - 10 000 lakosig | 4 | | 35 000 |
| 20302 | 10 001 - 50 000 lakosig | 8 | | 35 000 |
| 20303 | 50 001 - 100 000 lakosig | 10 | | 35 000 |
| 20304 | 100 001 - 250 000 lakosig | 15 | | 35 000 |
| 204 | HVI tag személyi normatívája közös önkormányzati hivatalok esetében. |  | |  |
| 20401 | HVI tag személyi normatívája közös önkormányzati hivatalok esetében.  Közös önkormányzati hivatalok esetében a HVI-nek a normatíva tekintetében figyelembe vehető tagjainak száma minden kapcsolt település után 1 fővel növekszik. | 1 | | 35 000 |
| 205 | HVB választott tagjainak személyi normatívája, figyelemmel a helyi önkormányzati és a nemzetiségi önkormányzati választás feladataira is. |  |  |  |
| 20501 | HVB tagjainak személyi normatívája egy szavazókörös településen. | 5 | | 20 000 |
| 20502 | HVB tagjainak személyi normatívája több szavazókörös településen, 10000 lakosig. | 3 | | 25 000 |
| 20503 | HVB tagjainak személyi normatívája több szavazókörös településen, 10000 lakos felett. | 3 | | 35 000 |
| 206 | Választási bizottságok ellátási költsége |  |  |  |
| 20601 | Szavazásnapi ellátás költsége szavazókörönként. Az SZSZB választott és megbízott tagjainak napközbeni étkezési költsége. | 1 | | 8 000 |
| 20602 | Választási ellátás költsége HVB-nként.  A HVB választott és megbízott tagjainak étkezési költsége a választási időszakban. | 1 | | 20 000 |
| 3. MUNKAADÓT TERHELŐ FIZETÉSI KÖTELEZETTSÉG | |  | |  |
| 301 | Munkaadókat terhelő fizetési kötelezettség településnél hatályos jogszabály szerint. |  | |  |
| 30101 | Munkaadókat terhelő járulékok és szociális hozzájárulási adó fizetési kötelezettség településnél hatályos jogszabály szerint. |  | |  |
| 30102 | Választási ellátás után fizetendő munkáltatói teher hatályos jogszabály szerint. |  | |  |
|  | | | | |
| MEGYEI KIADÁSOK | |  | |  |
| 1. DOLOGI KIADÁSOK | |  | |  |
| 131 | TVI választások előkészítésével és folyamatos működésével összefüggő kiadások |  | |  |
| 13102 | A TVI oktatással összefüggő kiadásai, HVI-nként.  A TVI által a HVI vezetők részére személyes részvétellel szervezett oktatás költségei. | 1 | | 25 000 |
| 13103 | Pénzügyi feladatok és logisztikai irányítási feladatok ellátása, megyénként.  Települések pénzügyi és logisztikai feladatainak támogatása, az elszámoláshoz szükséges pénzügyi és logisztikai rendszer működtetése. | 1 | | 200 000 |
| 13104 | TVI dologi kiadásai megyénként.  Kapcsolattartás HVI-kkel, telefon, fax, gépkocsi használat, biztonsági őrizet, értekezletek tartása HVI vezetők részére, technikai feltételek biztosítása. | 1 | | 200 000 |
| 132 | A TVI infrastrukturális feltételeihez kapacitás kiegészítése |  | |  |
| 13201 | A TVI infrastrukturális feltételeihez kapacitás kiegészítés, megyénként 3 hónap figyelembevételével.  A TVI infrastrukturális feltételeinek biztosítása érdekében gépkocsi használat, irodahelyiség, nyomtatási kapacitásbővítés, szállítási kapacitás biztosítása, stb. | 3 | | 250 000 |
| 133 | Szavazással, eredmény-megállapítással összefüggő kiadások |  | |  |
| 13301 | A TVI és a területi választási bizottság (a továbbiakban: TVB) kiadásai megyénként.  A választási bizottsági feladatokkal összefüggő kiadások. | 1 | | 200 000 |
| 2. SZEMÉLYI JUTTATÁSOK | |  | |  |
| 231 | A HVI vezetőinek díja lakosságszám függvényében (Közös önkormányzati hivatal esetén a települések összlakosságszáma alapján.): |  | |  |
| 23101 | - 10 000 lakosig HVI vezetői díj | 1 | | 60 000 |
| 23102 | 10 001 - 50 000 lakosig HVI vezetői díj | 1 | | 80 000 |
| 23103 | 50 001 - 100 000 lakosig HVI vezetői díj | 1 | | 95 000 |
| 23104 | 100 001 - 250 000 lakosig HVI vezetői díj | 1 | | 115 000 |
| 232 | Közös önkormányzati hivatal HVI vezetőjének plusz díja |  | |  |
| 23201 | Közös önkormányzati hivatal HVI vezetőjének plusz díja kapcsolt településenként.  A kapcsolt települések választási feladatainak irányítása, ellenőrzése. Az SZSZB-k munkájának támogatása. | 1 | | 6 000 |
| 234 | TVI tagok és vezetők díja |  | |  |
| 23401 | TVI vezető díja. | 1 | | 500 000 |
| 23402 | TVI vezető helyettesének díja. | 1 | | 300 000 |
| 23403 | TVI 10 tagjának díja | 10 | | 100 000 |
| 235 | Kapacitáskiegészítés a TVI feladatainak ellátására |  |  |  |
| 23501 | Kapacitáskiegészítés a TVI feladatainak ellátására. 3 fő kapacitás 3 havi díja. | 9 | | 80 000 |
| 236 | TVB 3 választott tagjának személyi juttatásai |  |  |  |
| 23601 | TVB 3 választott tagjának díja | 3 | | 40 000 |
| 23602 | TVB választási ellátás költsége megyénként. TVB választott és megbízott tagjainak étkezési költsége a választási időszakban. | 1 | | 50 000 |
| 3. MUNKAADÓT TERHELŐ FIZETÉSI KÖTELEZETTSÉG | |  | |  |
| 331 | Munkaadókat terhelő járulékok és szociális hozzájárulási adó fizetési kötelezettség hatályos jogszabály szerint megyénél. |  | |  |
| 33101 | Munkaadókat terhelő járulékok és szociális hozzájárulási adó fizetési kötelezettség hatályos jogszabály szerint megyénél TVI vezető díja utáni fizetési kötelezettség nélkül. |  | |  |
| 3310101 | HVI vezetőinek díja utáni munkaadókat terhelő járulékok és szociális hozzájárulási adó fizetési kötelezettség hatályos jogszabály szerint. |  |  |  |
| 3310103 | TVI tagok díja utáni munkaadókat terhelő járulékok és szociális hozzájárulási adó fizetési kötelezettség hatályos jogszabály szerint. |  |  |  |
| 3310104 | TVB tagok díja utáni munkaadókat terhelő járulékok és szociális hozzájárulási adó fizetési kötelezettség hatályos jogszabály szerint. |  |  |  |
| 33102 | Munkaadókat terhelő járulékok és szociális hozzájárulási adó fizetési kötelezettség hatályos jogszabály szerint megyénél TVI vezetői díj után. |  | |  |
|  | | | | |
| KÖZPONTI KIADÁSOK | |  |  |  |
| 1. DOLOGI KIADÁSOK | |  |  | |
| 151 | A választások előkészítésével kapcsolatos költségek |  |  | |
| 15103 | Választópolgárok értesítésével kapcsolatos feladatok. |  |  | |
| 1510302 | Értesítőkkel kapcsolatos feladatok, a szavazás napját megelőző 58. nap után, HVI részére utólagos igénylés alapján, választópolgáronként és alkalmanként.  Értesítők megszemélyesítése, hajtogatása, borítékolása és kézbesítése költségei. | 1 | 130 | |
| 15115 | Ajánlással, ajánlásellenőrzéssel összefüggő kiadások települések, megyék részére |  |  |  |
| 1511501 | Ajánlással összefüggő kiadások települések, megyék részére, kiadott ajánlóívek száma alapján, utólagos igényléssel ajánlóívenként. Ajánlóívek előállítása, nyomtatása jelöltenként, papír és számítástechnikai segédanyagok biztosítása. Minimum 500 Ft. | 1 | 15 | |
| 1511502 | Ajánlásellenőrzéssel összefüggő kiadások. Ajánlásellenőrzés, ellenőrzött ajánlások száma alapján, utólagos igényléssel. Minimum 500 Ft. | 1 | 1 | |
| 15116 | Határozathozatallal, döntésekkel kapcsolatos költségek utólagos igényléssel. |  |  |  |
| 1511601 | Határozathozatallal, döntésekkel kapcsolatos postaköltségek belföldre. | 1 | 300 | |
| 15117 | Logisztikai feladatok többlet normatívája |  |  |  |
| 1511701 | Logisztikai feladatok ellátásának költségei, a feladatot ellátó országgyűlési egyéni választókerület (a továbbiakban: OEVK) székhely HVI részére, OEVK-nként. | 1 | 50 000 | |
| 155 | Szavazásnapi működéssel kapcsolatos feltételek biztosításának költségei |  |  |  |
| 15503 | Nem állami, nem önkormányzati tulajdonú szavazóhelyiségek bérlete utólagos igényléssel. | 1 | 10 000 | |
| 2. SZEMÉLYI JUTTATÁSOK | |  |  |  |
| 252 | NVI tagjainak túlmunkájával kapcsolatos személyi kiadások |  |  |  |
| 25202 | NVI elnökének tiszteletdíja (2014. évi országgyűlési, európai parlamenti, önkormányzati választások tekintetében, összesen) | 1 | 1 000 000 | |
| 253 | A választási bizottsági tagok díjazása utólagos térítés alapján |  |  |  |
| 25301 | Az SZSZB szükség szerint bevont póttagjának tiszteletdíja, szavazókörönként legfeljebb 2 fő, utólagos igényléssel, a tényleges igénybevétel alapján. | 1 | 20 000 | |
| 25302 | A választási bizottságok tagjainak távolléti díja [Ve. 15. § (1) és (2) bekezdés], utólagos igény szerint. |  |  | |
| 255 | Logisztikai feladatok többlet normatívája |  |  |  |
| 25502 | OEVK székhely HVI tagjának személyi normatívája. E normatíva a HVI 3 tagja tekintetében vehető figyelembe OEVK-nként, ahol a logisztikai feladatokat az OEVK székhely HVI látja el. | 3 | 50 000 | |
| 3. MUNKAADÓT TERHELŐ FIZETÉSI KÖTELEZETTSÉG | |  |  |  |
| 351 | Munkaadókat terhelő járulékok és szociális hozzájárulási adó fizetési kötelezettség hatályos jogszabályok szerint központnál |  |  |  |
| 35101 | Helyi feladatokkal összefüggő átadott járulék |  |  |  |
| 35102 | OEVK székhely település HVI részére feladatokkal összefüggő átadott járulék |  |  |  |
| 35103 | Területi feladatokkal összefüggő átadott járulék |  |  |  |

*2. melléklet a 3/2014. (VII. 24.) IM rendelethez*

**Tételek és normatívák a nemzetiségi önkormányzati képviselők választásán**

|  |  |  |  |  |  |  |
| --- | --- | --- | --- | --- | --- | --- |
| Jogcím | | Normatíva | | | | |
| Kód | Név | Egység | | | Ft/egység | |
| HELYI TELEPÜLÉSI KIADÁSOK | |  | | |  |  |
| 1 DOLOGI KIADÁSOK | |  | | |  | |
| 101 | Kiadások a szavazás napját megelőzően |  | | |  | |
| 10102 | Választói névjegyzékkel kapcsolatos HVI feladatok elvégzése.  Névjegyzék, mozgóurnát kérők jegyzéke elkészítése dologi kiadásai, választópolgáronként számolva, de legalább 500 Ft. | 1 | | | 1,50 | |
| 10103 | Választással összefüggő egyéb dologi kiadások szavazókörönként.  Helyben készülő nyomtatványok előállítása, papír költsége: eskütételi jegyzőkönyvek, napközbeni jelentések nyomtatványai, választási bizottságok tagjainak megbízó levelei, szavazóurnák, átadás-átvételi jegyzőkönyvek, visszautasítottak jegyzéke. Az SZSZB eskütételének szervezése. Szavazóköri jegyzőkönyvek biztosítása megbízott SZSZB tagok részére. | 1 | | | 12 000 | |
| 102 | Kiadások a szavazás napján. |  | | |  | |
| 1020101 | A szavazóhelyiség kialakításával, működtetésével kapcsolatos költségek, szavazókörönként.  Szavazókör telefon, fax kapcsán felmerülő költségei. | 1 | | | 4 000 | |
| 1020102 | A HVB előtt történő szavazással kapcsolatos költségek, azokon a településeken ahol nincs nemzetiségi szavazókör.  Szavazókör telefon, fax kapcsán felmerülő költségei. | 1 | | | 4 000 | |
| 2. SZEMÉLYI JUTTATÁSOK | |  | | |  | |
| 201 | Az SZSZB tagjainak tiszteletdíja. |  | | |  | |
| 20101 | Az SZSZB 3 választott tagjának díja a nemzetiségi szavazókörökben.  A szavazás napján 5 órától 24 óráig a szavazás lebonyolításával és a szavazatszámlálással kapcsolatos feladatok ellátása, hétvégi munkavégzés. | 3 | | | 20 000 | |
| 20104 | HVB előtt történő szavazással kapcsolatos költségek, azokon a településeken ahol nincs nemzetiségi szavazókör. HVB 3 választott tagjának díja szavazókörökben, az egy szavazókörrrel rendelkező település kivételével.  A szavazás napján 5 órától 24 óráig a szavazás lebonyolításával és a szavazatszámlálással kapcsolatos többletfeladatok ellátása, hétvégi munkavégzés. | 3 | | | 10 000 | |
| 202 | Az SZSZB mellett működő jegyzőkönyvvezető díja. |  |  |  |  |  |
| 20201 | Az SZSZB mellett működő jegyzőkönyvvezető díja.  A szavazás napján 5 órától 24 óráig az SZSZB mellett elvégzendő adminisztratív feladatok. | 1 | | | 20 000 | |
| 206 | Választási bizottságok ellátási költsége |  |  |  |  |  |
| 20601 | Szavazásnapi ellátás költsége szavazókörönként. Az SZSZB választott és megbízott tagjainak napközbeni étkezési költsége. | 1 | | | 8 000 | |
| 3. MUNKAADÓT TERHELŐ FIZETÉSI KÖTELEZETTSÉG | |  | | |  |  |
| 301 | Munkaadókat terhelő fizetési kötelezettség településnél hatályos jogszabály szerint. |  | | |  |  |
| 30101 | Munkaadókat terhelő járulékok és szociális hozzájárulási adó fizetési kötelezettség településnél hatályos jogszabályok szerint. |  | | |  |  |
| 30102 | Szavazásnapi  ellátás után fizetendő munkáltatói teher hatályos jogszabály szerint. |  | | |  |  |
|  | | | | | | |
| KÖZPONTI KIADÁSOK | | |  | | |  |
| 1. DOLOGI KIADÁSOK | | |  | | |  |
| 151 | A választások előkészítésével kapcsolatos költségek | |  | | |  |
| 15103 | Választópolgárok értesítésével kapcsolatos feladatok. | |  | | |  |
| 1510302 | Értesítőkkel kapcsolatos feladatok, a szavazás napját megelőző 58. nap után, HVI részére utólagos igénylés alapján, választópolgáronként és alkalmanként.  Értesítők megszemélyesítése, hajtogatása, borítékolása és kézbesítése költségei. | | 1 | | | 130 |
| 15115 | Ajánlással, ajánlásellenőrzéssel összefüggő kiadások települések, megyék részére | |  |  |  |  |
| 1511501 | Ajánlással összefüggő kiadások települések, megyék részére, kiadott ajánlóívek száma alapján, utólagos igényléssel. Ajánlóívek előállítása, nyomtatása jelöltenként, papír és számítástechnikai segédanyagok biztosítása. Minimum 500 Ft. | | 1 | | | 15 |
| 1511502 | Ajánlásellenőrzéssel összefüggő kiadások. Ajánlásellenőrzés, ellenőrzött ajánlások száma alapján, utólagos igényléssel. Minimum 500 Ft. | | 1 | | | 1 |
| 15116 | Határozathozatallal, döntésekkel kapcsolatos költségek utólagos igényléssel. | | |  |  |  |
| 1511601 | Határozathozatallal, döntésekkel kapcsolatos postaköltségek belföldre. | | | 1 | | 300 |
| 155 | Szavazásnapi működéssel kapcsolatos feltételek biztosításának költségei. | |  | | |  |
| 15503 | Nem állami, nem önkormányzati tulajdonú szavazóhelyiségek bérlete utólagos igényléssel. | | 1 | | | 10 000 |
| 2. SZEMÉLYI JUTTATÁSOK | | |  | | |  |
| 253 | A választási bizottsági tagok díjazása utólagos térítés alapján | |  | | |  |
| 25301 | Az SZSZB szükség szerint bevont póttagjának tiszteletdíja, utólagos igényléssel, a tényleges igénybevétel alapján. | | 1 | | | 20 000 |
| 25302 | A választási bizottságok tagjainak távolléti díja [Ve. 15. § (1) és (2) bekezdés], utólagos igény szerint. | |  | | |  |
|  |  |  |  |  |  |  |
| 3. MUNKAADÓT TERHELŐFIZETÉSI KÖTELEZETTSÉG | | |  | | |  |
| 351 | Munkaadókat terhelő járulékok és szociális hozzájárulási adó fizetési kötelezettség hatályos jogszabályok szerint központnál | |  | | |  |
| 35101 | Helyi feladatokkal összefüggő átadott járulék | |  | | |  |

Utolsó módosítás dátuma: 2014.07.25.